A4-0354/98

Ψήφισμα σχετικά με την οριστική παύση λειτουργίας των σταθμών πυρηνικής ενέργειας και των άλλων πυρηνικών εγκαταστάσεων

Το Ευρωπαϊκό Κοινοβούλιο,

- έχοντας υπόψη το άρθρο 148 του Κανονισμού του,

- έχοντας υπόψη της έκθεση της Επιτροπής Έρευνας, Τεχνολογικής Ανάπτυξης και Ενέργειας (A4-0354/98),

Α. λαμβάνοντας υπόψη ότι, στην Ευρωπαϊκή Ένωση, ένας σημαντικός αριθμός πυρηνικών εγκαταστάσεων θα φθάσουν, στη διάρκεια της επόμενης δεκαετίας, στο τέλος της λειτουργικής τους ζωής και θα πρέπει να παύσουν να λειτουργούν,

Β. λαμβάνοντας υπόψη ότι παραμένει ανεπίλυτο το ζήτημα της τελικής εναπόθεσης των αποβλήτων υψηλού βαθμού ακτινοβολίας[semigr ]

Γ. λαμβάνοντας υπόψη ότι η λήψη προληπτικών μέτρων για την προστασία της υγείας των πολιτών έχει προτεραιότητα έναντι οιουδήποτε άλλου στόχου,

Δ. λαμβάνοντας υπόψη ότι ο παροπλισμός πυρηνικών εγκαταστάσεων εξελίσσεται ταχύτατα σε σημαντική βιομηχανική δραστηριότητα σε πολλά κράτη μέλη της ΕΕ,

Ε. λαμβάνοντας υπόψη ότι η εξέλιξη αυτή επιταχύνθηκε από την ενίσχυση που χορηγήθηκε για έρευνα στον τομέα της οριστικής παύσης λειτουργίας πυρηνικών εγκαταστάσεων στο πλαίσιο των προγραμμάτων Ε& ΤΑ της ΕΕ,

ΣΤ. λαμβάνοντας υπόψη ότι οι στρατηγικές όσον αφορά την παύση λειτουργίας αναπτύσσονται παράλληλα με τις τεχνικές αποξήλωσης τόσο από τη βιομηχανία όσο και από την Επιτροπή, εδώ και περισσότερο από 20 χρόνια,

Ζ. λαμβάνοντας υπόψη ότι οι συνεχείς προσπάθειες της Κοινότητας για την ανάπτυξη προγραμμάτων Ε& ΤΑ στην ΕΕ στον τομέα της παύσης λειτουργίας των πυρηνικών εγκαταστάσεων, στη διάρκεια των δύο τελευταίων δεκαετιών, είχαν ως αποτέλεσμα την ανάπτυξη της ευρωπαϊκής τεχνογνωσίας σε σημαντικό επίπεδο,

Η. λαμβάνοντας υπόψη ότι ο παροπλισμός σταθμών πυρηνικής ενέργειας προκαλεί την παραγωγή αποβλήτων (δομικών συστατικών στοιχείων) μέσης και χαμηλής ραδιενεργού ακτινοβολίας, τα οποία είναι τελείως διαφορετικά από τα σημερινά (κυρίως ιατρικά) απόβλητα,

Θ. λαμβάνοντας υπόψη ότι, λόγω της ποικιλίας των παραμέτρων κατασκευής και ειδών πυρηνικών εγκαταστάσεων, έχουν αναπτυχθεί τεχνικές για τον παροπλισμό κάθε συγκεκριμένου τύπου, με αποτέλεσμα να μην είναι εύκολη η εναρμόνισή τους,

Ι. λαμβάνοντας υπόψη ότι οι κρατικοί και οι ιδιωτικοί φορείς λειτουργίας πυρηνικών εγκαταστάσεων έχουν αναπτύξει διαφορετικούς μηχανισμούς χρηματοδότησης της οριστικής παύσης λειτουργίας των εγκαταστάσεων αυτών,

ΙΑ. λαμβάνοντας υπόψη την οδηγία του Ευρωπαϊκού Κοινοβουλίου και του Συμβουλίου αριθ. 96/92/ΕΚ σχετικά με τους κοινούς κανόνες για την εσωτερική αγορά ηλεκτρισμού ((ΕΕ L 27, 30.1.1997, σελ. 20.)) και ειδικότερα τις διατάξεις της σχετικά με τη διαφάνεια των λογαριασμών,

ΙΒ. λαμβάνοντας υπόψη ότι δεν υπάρχει σαφής σύσταση εκ μέρους της ΕΕ όσον αφορά υποχρεωτικής εφαρμογής διατάξεις σχετικά με τη χρηματοδότηση της οριστικής παύσης λειτουργίας πυρηνικών εγκαταστάσεων,

ΙΓ. λαμβάνοντας υπόψη ότι το κλείσιμο πυρηνικών εγκαταστάσεων είναι βέβαιο πως θα έχει σημαντικές κοινωνικές και οικονομικές επιπτώσεις για τον τοπικό πληθυσμό,

ΙΔ. λαμβάνοντας υπόψη ότι η περιορισμένη πληροφόρηση σχετικά με την παύση λειτουργίας των πυρηνικών εγκαταστάσεων επιδρά αρνητικά στην κοινή γνώμη,

ΙΕ. λαμβάνοντας υπόψη ότι η κοινωνική αποδοχή της οριστικής παύσης της λειτουργίας πυρηνικών εγκαταστάσεων και της διάθεσης των ραδιενεργών καταλοίπων είναι προϋπόθεση για τη μελλοντική ανάπτυξη της πυρηνικής ενέργειας,

ΙΣΤ. λαμβάνοντας υπόψη ότι το ευρύ κοινό θα εμπιστεύεται περισσότερο τις στρατηγικές και τις τεχνολογίες για παροπλισμό πυρηνικών εγκαταστασεων αν αυτές υποβάλλονται και συζητούνται με ανοικτό πνεύμα και πνεύμα διαφάνειας,

ΙΖ. λαμβάνοντας υπόψη ότι η ασφάλεια του ενεργειακού εφοδιασμού είναι ζωτικής σημασίας για τη βιομηχανική ανάπτυξη, τη διεθνή ανταγωνιστικότητα και την προστασία του περιβάλλοντος,

ΙΗ. λαμβάνοντας υπόψη ότι η μελλοντική διεύρυνση της ΕΕ θα έχει ως αποτέλεσμα την αύξηση της ζήτησης για δραστηριότητες σχετικές με τον παροπλισμό πυρηνικών εγκαταστάσεων,

ΙΘ. λαμβάνοντας υπόψη ότι το κλείσιμο και ο παροπλισμός πυρηνικών εγκαταστάσεων για πολιτικούς λόγους πρίν από το φυσικό τέλος της λειτουργικότητάς τους, δεν δικαιολογείται οικονομικά και συνεπάγεται την υπέρμετρη οικονομική επιβάρυνση των φορολογουμένων πολιτών,

1. χαιρετίζει τις προσπάθειες της Επιτροπής στον τομέα της έρευνας σχετικά με τον παροπλισμό πυρηνικών εγκαταστάσεων, εφιστά όμως την προσοχή στο γεγονός ότι τούτο δεν απαλλάσσει τις επιχειρήσεις εκμετάλλευσης των σταθμών πυρηνικής ενέργειας από την υποχρέωση να διεξάγουν έρευνες ιδίοις εξόδοις[semigr ]

2. υπογραμμίζει ότι η οριστική παύση της λειτουργίας σταθμών πυρηνικής ενέργειας εμπίπτει στην αρμοδιότητα των φορέων εκμετάλλευσης και των κρατών μελών[semigr ]

3. καλεί την Επιτροπή να αναλάβει δράση για τη διατήρηση του υψηλού επιπέδου της τεχνογνωσίας στην ΕΕ όσον αφορά τον παροπλισμό πυρηνικών εγκαταστάσεων[semigr ]

4. ζητεί να αναπτυχθούν τεχνικές για τον παροπλισμό οι οποίες θα είναι σχεδιασμένες με τέτοιο τρόπο ώστε να ικανοποιούν τις αυστηρότερες ευρωπαϊκές απαιτήσεις της οδηγίας 96/29/ΕΚΑΕ όσον αφορά την προστασία του πληθυσμού και εργαζομένων από τη ιονίζουσα ακτινοβολία ((ΕΕ L 159 της 29. 6.1996, σελ. 1))[semigr ]

5. καλεί την Επιτροπή να λάβει περαιτέρω μέτρα για να διασφαλιστεί η διάδοση και μεταφορά των αποτελεσμάτων των ερευνών που διενεργήθηκαν στο πλαίσιο προγραμμάτων Ε& ΤΑ για τον παροπλισμό πυρηνικών εγκαταστάσεων, συμπεριλαμβανομένων και των χωρών της Κεντρικής και Ανατολικής Ευρώπης[semigr ]

6. τονίζει τη σημασία της μακροχρόνιας τεχνικής βοήθειας προς τις χώρες της Κεντρικής και Ανατολικής Ευρώπης στον τομέα του παροπλισμού πυρηνικών εγκαταστάσεων[semigr ]

7. επισημαίνει την ανάγκη μεγαλύτερης διαφάνειας και στενότερης συνεργασίας όλων των μερών που σχετίζονται με την πυρηνική έρευνα και τον παροπλισμό, δηλαδή τη βιομηχανία, τις κρατικές υπηρεσίες, τις ερευνητικές ομάδες κ.λπ., ώστε να βελτιωθεί η επικοινωνία με τους πολίτες και να παρακολουθούνται τα αποτελέσματα της Ε& ΤΑ, με την εκμετάλλευση της αποκτηθείσας εμπειρίας από έργα που ολοκληρώθηκαν επιτυχώς στο πλαίσιο των προγραμμάτων Ε& ΤΑ της Ευρωπαϊκής Ένωσης[semigr ]

8. καλεί την Επιτροπή να συμβάλει στη γνώση και την εικόνα που έχει η κοινή γνώμη για θέματα που σχετίζονται με τον παροπλισμό πυρηνικών εγκαταστάσεων και τις κοινωνικοοικονομικές και περιβαλλοντικές τους επιπτώσεις[semigr ]

9. καλεί την πυρηνική βιομηχανία να αναλάβει ενεργό ρόλο στο πλαίσιο δράσεων εκπαίδευσης και πληροφόρησης ώστε να ενισχυθεί η γνώση και η ευαισθητοποίηση του κοινού σε θέματα παροπλισμού[semigr ]

10. καλεί την Επιτροπή να μελετήσει οικονομικές αρχές και τεχνικές για τη συγκέντρωση πόρων με στόχο την παύση της λειτουργίας των πυρηνικών εγκαταστάσεων στη Δυτική Ευρώπη, καθώς και να εξετάσει πώς αυτές οι αρχές και τεχνικές μπορούν να εφαρμοσθούν στις χώρες της Κεντρικής και Ανατολικής Ευρώπης διασφαλίζοντας όμως ταυτόχρονα την αυστηρή τήρηση των διατάξεων της προαναφερθείσας οδηγίας 96/92/ΕΚ για την ελευθέρωση της εσωτερικής αγοράς ηλεκτρισμού[semigr ]

11. καλεί την Επιτροπή να βελτιώσει περαιτέρω την επικοινωνία της με το κοινό, όσον αφορά τα προγράμματα Ε& ΤΑ της ΕΕ που σχετίζονται με την πυρηνική έρευνα γενικά και ειδικά με τον παροπλισμό πυρηνικών εγκαταστάσεων[semigr ]

12. ζητεί να βελτιωθεί η διαφάνεια διευκολύνοντας την πρόσβαση του κοινού στα αποτελέσματα των ερευνητικών εργασιών[semigr ]

13. συνιστά να λαμβάνονται υπόψη η επιστημονική πραγματογνωμοσύνη η βάσιμη οικονομική αξιολόγηση του πραγματικού κόστους και τα σαφή επιστημονικά στοιχεία, πρίν από οποιαδήποτε απόφαση όσον αφορά τη λειτουργία ή το κλείσιμο μιας πυρηνικής εγκατάστασης[semigr ]

14. καλεί την Επιτροπή να εκπονήσει μελέτη σχετικά με το λειτουργικό χρόνο ζωής που απομένει στις πυρηνικές εγκαταστάσεις, λαμβάνοντας υπόψη το γεγονός ότι ο λειτουργικός χρόνος ζωής τους μπορεί σήμερα να παραταθεί σε 50 έως 60 έτη, όπως συμβαίνει στις Ηνωμένες Πολιτείες, καθώς και τις τεχνολογικές βελτιώσεις που απαιτούνται ώστε οι σημερινές εγκαταστάσεις να μπορούν να χρησιμοποιούνται και στο μέλλον για παρόμοιο σκοπό[semigr ]

15. καλεί το Συμβούλιο και την Επιτροπή να ενθαρρύνουν τον παροπλισμό πυρηνικών σταθμών που δεν είναι ασφαλείς στην Ευρώπη[semigr ]

16. αναγνωρίζει ότι τα διαφορετικά συστήματα απαιτούν διαφορετικές τεχνικές παροπλισμού και ότι τόσο η άποψη της άμεσης και πλήρους αποξήλωσης όσο και εκείνη του σταδιακού παροπλισμού διαθέτουν ισχυρά επιχειρήματα[semigr ] οι αποφάσεις πρέπει να λαμβάνονται κυρίως βάσει αξιολόγησης της έκθεσης του προσωπικού και του πληθυσμού στη ραδιενεργό ακτινοβολία[semigr ]

17. εφιστά την προσοχή στην ανάγκη να απαγορευθεί η ανάμειξη διαφόρων τύπων ραδιενεργών αποβλήτων με μη μολυσμένο υλικό[semigr ]

18. καλεί την Επιτροπή να επανεξετάσει τη δυνατότητα μείωσης του όγκου των αποβλήτων που πρέπει να τύχουν συγκεκριμένης διαχείρισης ως ραδιενεργά, να αναλύσει τη δυνατότητα καθορισμού τεχνικών για τον αποχαρακτηρισμό ορισμένων αποβλήτων λόγω της περιεορισμένης τους ραδιενέργειας και να εκτιμήσει πώς μπορεί ενδεχομένως να χρησιμοποιηθεί μέρος του υλικού που αποκτάται κατά τον παροπλισμό αυτών των εγκαταστάσεων[semigr ]

19. καλεί την Επιτροπή να εξετάσει τη δυνατότητα μείωσης των δαπανών που απαιτούνται για τον παροπλισμό των εγκαταστάσεων στην Ευρώπη καθώς και μείωσης της ποσότητας τελικών αποβλήτων μέσω ανακύκλωσης και αξιοποίησης του υλικού που παράγεται κατά τον παροπλισμό[semigr ]

20. χαιρετίζει την πρόθεση της Επιτροπής να δημοσιεύσει ανακοίνωση σχετικά με τον παροπλισμό πυρηνικών εγκαταστάσεων και καλεί την Επιτροπή να ορίσει σαφώς στην εν λόγω ανακοίνωση τις νομικές διατάξεις (κοινοτικό κεκτημένο) που πρέπει να τηρούν τα νέα κράτη μέλη όσον αφορά την κατασκευή, τη λειτουργία και τον ενδεχόμενο παροπλισμό των πυρηνικών εγκαταστάσεων στις διάφορες φάσεις του κύκλου του πυρηνικού καυσίμου[semigr ]

21. λαβανομένου υπόψη ότι ο παροπλισμός πυρηνικών εγκαταστάσεων προκαλεί μεγάλη ποσότητα ραδιενεργών ουσιών ασθενούς ακτινοβολίας, και με την πεποίθηση ότι οι ουσίες που εντοπίζονται σε ζώνες ελέγχου ραδιενέργειας δεν επιτρέπεται να τίθενται εκ νέου ανεξέλεγκτα σε κυκλοφορία, προτείνει τον ορισμό μιας νέας κατηγορίας αποβλήτων («very low level radioactive waste» ραδιενεργά απόβλητα πολύ χαμηλού βαθμού ακτινοβολίας), για την οποία να αναπτυχθούν αντιλήψεις περί διαχείρισης και τελικής απόθεσης κατά το γαλλικό πρότυπο[semigr ]

22. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.